Omnibus presentes litteras inspecturis, officialis Aurelianensis salutem in Domino. Noverint universi quod magister Radulfus, Aurelianensis canonicus, in nostra presentia constitutus, totam terram quam emit a Gileberto de Viridario, et domum et vineam quas comparavit a Joanne Bellevie, et terram quam emit a Radulfo Juglario et haeredibus suis, quae omnia sita sunt in parochia de Floriaco, conventui Sancti Benedicti Floriacensis pro remedio anime sue et anniversarium suum ab eodem conventu annis singulis faciendum in perpetuam ellemosinam post decessum suum contulit et concessit, ita quod quamdiu vixerit in manu sua predicta omnia retinet et reservat. Actum anno Domini 1236, mense augusto.